
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και συμπλήρωση του Τεχνικού Κανονι¬ 
σμού Ελέγχου και Πιστοποίησης σπόρων σποράς 

σιτηρών. 1 

Τροποποίηση της Κοινής Υπουργικής Απόφασης 
3109584/98 (Β/456/98) (ΟΔ81/851) ΕΟΚόπωςτρο- 
ποποιήθηκε με την ΟΔ 93/40/ΕΟΚ και εναρμόνιση 
του κεφαλαίου VI α (φαρμακοεπαγρύπνηση) με την 
ΟΔ 2000/37/ΕΚ της Επιτροπής σχετικά με τα κτη¬ 
νιατρικά φαρμακευτικά προϊόντα. 2 


ΑΠΟΦΑΣΕΙΣ 

Αριθ. 228639 (1) 

Τροποποίηση και συμπλήρωση του Τεχνικού Κανονισμού 
Ελέγχου και Πιστοποίησης σπόρων σποράς σιτηρών. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ - 
Ο ΥΦΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 7 του Ν. 1564/1985 «Οργάνωση παρα¬ 
γωγής και εμπορίας του πολλαπλασιαστικού υλικού φυτι¬ 
κών ειδών» (ΦΕΚ 164/Α/85) όπως τροποποιήθηκε και συ¬ 
μπληρώθηκε με το άρθρο 2 του Ν. 2040/1992 «Ρύθμιση 
θεμάτων αρμοδιότητας Υπουργείου Γεωργίας και νομι¬ 
κών προσώπων εποπτείας του και άλλες διατάξεις» (ΦΕΚ 
70/Α/92) και το άρθρο 3 του Ν. 2325/1995 «Τροποποίηση 
διατάξεων του Ν. 1564/1985 και άλλες διατάξεις» (ΦΕΚ 
153/Α/95) και με το άρθρο 5 του Ν. 2732/99 «Διεπαγγελ- 
ματικές Οργανώσεις και ρύθμιση θεμάτων αρμοδιότητας 
του Υπουργείου Γεωργίας» (ΦΕΚ 154Α). 

β) Του άρθρου 1 παρ. 1,2και3του Ν. 1338/1983 «Εφαρ¬ 
μογή του Κοινοτικού Δικαίου» (ΦΕΚ 34/Α/83) όπως τρο¬ 
ποποιήθηκε από το άρθρο 6 του Ν. 1440/1984 «Συμμετο¬ 
χή της Ελλάδας, στο κεφάλαιο στα αποθεματικά και στις 
προβλέψεις τους Ευρωπαϊκής Τράπεζας Επενδύσεων, 
στο κεφάλαιο της Ευρωπαϊκής Κοινότητας Άνθρακας και 
Χάλυβος και του Οργανισμού Εφοδιασμού «ΕΥΡΑΤΟΜ» 
(ΦΕΚ70Α) και του άρθρου 65 του Ν. 1892/1990 «Για τον 
εκσυγχρονισμό και την ανάπτυξη και άλλες διατάξεις» 
(ΦΕΚ 101 Α). 


γ) Του άρθρου 29Ατου Ν. 1558/1986 «Κυβέρνηση και 
Κυβερνητικά Όργανα» (ΦΕΚ 134Α), όπως αυτό προστέ¬ 
θηκε με το άρθρο 27 του Ν. 2081/1992 «Ρύθμιση του θε¬ 
σμού των Επιμελητηρίων, τροποποίηση διατάξεωντου Ν. 
1721/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις» (ΦΕΚ 154Α) και τροποποι¬ 
ήθηκε με το άρθρο 1 παράγραφος 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (ΦΕΚ 38Α). 

2. Την 339580/30.10.2001 απόφαση του Πρωθυπουρ¬ 
γού και του Υπουργού Γεωργίας «Ανάθεση αρμοδιοτήτων 
στον Υφυπουργό Γεωργίας Ευάγγελο Αργύρη και Φώτιο 
Χατζημιχάλη» (Β' 1479). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Σκοπός 

Τροποποιούμε και συμπληρώνουμε την κοινή Υπουργι¬ 
κή απόφαση 290277/22.6.88 «Τεχνικός Κανονισμός Ελέγ¬ 
χου και Πιστοποίησης σπόρων σποράς σιτηρών» (ΦΕΚ 
488 Β) όπως τροποποιήθηκε και συμπληρώθηκε μεταγε¬ 
νέστερα σε συμμόρφωση προς την Οδηγία 1999/8/ΕΚτης 
Επιτροπής της 18.2.1999 (Ε.50,26.2.1999, σελ. 26) για την 
τροποποίηση της Οδηγίας 66/402/ΕΟΚ του Συμβουλίου 
περί εμπορίας σπόρων δημητριακών προς σπορά και 
προς την Οδηγία 1999/54/ΕΚ της Επιτροπής της 
26.5.1999 (I. 142, 5.6.1999, σελ. 30) για την τροποποίηση 
της Οδηγίας 66/402/ΕΟΚ του Συμβουλίου σχετική με την 
εμπορία σπόρων δημητριακών προς σπορά, ως εξής : 

Άρθρο 2 

1. Στο άρθρο 2 παρ. 2 της 290277/1988 (Β'488) απόφα¬ 
σης όπως τροποποιήθηκε με το άρθρο 2 παρ. 1 παραγρ. 
γ) της 29551/1989 (Β' 364) απόφαση η αρχική φράση του 

σημείου «Γα. Βασικοί σπόροι.σκληρού σιταριού» 

αντικαθίσταται από το ακόλουθο κείμενο : 

«Γα. Βασικοί σπόροι προς σπορά (υβρίδια βρώμης, κρι- 
θής, ρυζιού, σίκαλης, σίτου σκληρού, σίτου όλυρας και 
αυτογονιμοποιούμενου τριτικάλε». 

2. Στο άρθρο 2 παρ. 2 περ. Δ της 290277/1988 (Β' 488) 

απόφασης όπως τροποποιήθηκε με το άρθρο 2 παρ.1 
περ. δ) της 297551/1989 (Β'364) απόφασης η αρχική φρά¬ 
ση «Πιστοποιημένοι σπόροι.σκληρού σιταριού» 

αντικαθίσταται από το ακόλουθο κείμενο : 

«Πιστοποιημένοι σπόροι προς σπορά (κεχρί το μακρύ- 
φαλαρίδα, εκτός των υβριδίων του, σίκαλη, σόργο, σόρ- 
γο του Σουδάν, αραβόσιτος και υβρίδια βρώμης, κριθής, 
ρυζιού, σίτου σκληρού, σίτου, όλυρας και αυτογονιμο- 
ποιούμενου τριτικάλε». 

3. Στο άρθρο 4 παρ. 1 της 290277/1988 (Β'488) απόφα¬ 
σης το πρώτο εδάφιο «Η καλλιέργεια πρέπει.τα χα¬ 

ρακτηριστικά της» αντικαθίσταται από το ακόλουθο κεί¬ 
μενο : 

«1. Η καλλιέργεια παρουσιάζει επαρκή ποικιλιακή ταυ¬ 
τότητα και ποικιλιακή καθαρότητα, ή στην περίπτωση 
καλλιέργειας καθαρής σειράς επαρκή ταυτότητα και κα¬ 
θαρότητα όσον αφορά τα χαρακτηριστικά της. Όσον 
αφορά την παραγωγή σπόρων προς σπορά υβριδιακών 
ποικιλιών, οι προαναφερθείσες διατάξεις εφαρμόζονται 
και στα χαρακτηριστικά των γονέων τους συμπεριλαμβα- 
νομένης της στειρότητας του άρρενος και της επαναφο¬ 
ράς της γονιμότητας». 

4. Στο άρθρο 4 παρ.1 περίπτ. Ββ της 290277/1988 (Β' 

488) όπως η περίπτωση αυτή προστέθηκε με το άρθρο 2 
παρ.3 περίπτωση β της κοινής υπουργικής απόφασης 
αριθ. 297551/26.4.1989 (ΦΕΚ 364 Β) «Τροποποίηση και 
συμπλήρωση της 290277/22.6.89 απόφασης - Τεχνικός 
Κανονισμός Ελέγχου και Πιστοποίησης σπόρων σποράς 
σιτηρών η φράση «Εκτός των υβριδίων» παρεμβάλλεται 
μετά τον όρο «τριτικάλε» στην πρόταση «Ββ. Η ελάχιστη 
Ποικιλιακή.τριτικάλε είναι». 

5. Στο άρθρο 4παρ. 1 της 290270/1988 (Β'488) απόφα¬ 
σης όπως τροποποιήθηκε και συμπληρώθηκε με το άρ¬ 
θρο 2 παρ. 3 της κοινής Υπουργικής απόφασης αριθ. 
297551/26.4.1989 (ΦΕΚ 364 Β) «Τροποποίηση και συ¬ 
μπλήρωση της 290277/22.6.88 απόφασης «Τεχνικός Κα¬ 
νονισμός Ελέγχου και Πιστοποίησης σπόρων σποράς σι¬ 
τηρών» μετά το στοιχείο Ββ) προστίθεται στοιχείο Βγ που 
έχει ως ακολούθως: 

«Βγ. Υβρίδια βρώμης, κριθής, ρυζιού, σίτου, σκληρού 
σίτου, όλυρας και αυτογονιμοποιούμενωνποικιλιώντριτι- 
κάλε. Η ελάχιστη ποικιλιακή καθαρότητα της ποικιλίας 
(%) των σπόρων της κατηγορίας «πιστοποιημένοι σπόροι 
προς σπορά» θα είναι 90%. Ελέγχεται με επίσημες δοκι¬ 
μές μετελέγχου σε κατάλληλη αναλογία δειγμάτων». 

6. Στο άρθρο 5 παρ. 5 Παράρτημα I της 290277/1988 (Β' 
488) όπως το παράρτημα αυτό τροποποιήθηκε με το άρ¬ 
θρο 22 παρ. 4 περ. α της κοινής Υπουργικής απόφασης 
297551/26.4.1989 (ΦΕΚ 364 Β) «Τροποποίηση και συ¬ 
μπλήρωση της 290277/22.6.88 απόφασης - Τεχνικός Κα¬ 
νονισμός Ελέγχου και Πιστοποίησης σπόρων σποράς σι¬ 
τηρών στη περίπτωση το «X ΤΒΙΤΙΟΌ3ΕΟΑΙΕ», ο αριθμός 
«85» στην στήλη 2 αντικαθίστανται από τον αριθμό «80». 

7. Στο άρθρο 5 η παρ.1 της 290277/1988 (Β' 488) κοινής 
υπουργικής απόφασης αντικαθίστανται από το ακόλουθο 
κείμενο: 

«1. Οι σπόροι προς σπορά έχουν επαρκή ποικιλιακή ταυ¬ 
τότητα και ποικιλιακή καθαρότητα, στην περίπτωση σπό¬ 
ρων προς σπορά καθαρής σειράς, επαρκή ταυτότητα και 
καθαρότητα όσον αφορά τα χαρακτηριστικά της. Όσον 
αφορά τους σπόρους προς σπορά υβριδιακών ποικιλιών, 
οι προαναφερθείσες διατάξεις εφαρμόζονται και στα χα¬ 
ρακτηριστικά των γονέων τους». 

8. Στο άρθρο 4 της υπ’ αριθ. 290877/1988 (Α' 488) κοι¬ 
νής υπουργικής απόφασης όπως τροποποιήθηκε και συ¬ 
μπληρώθηκε με την 290770/7.2.1997 κοινή υπουργική 
απόφαση (ΦΕΚ213 Β), μετά τη παράγραφο Ιαπροστίθε- 
ται η παράγραφος 1 β, η οποία έχει ως ακολούθως : 

«1 β. Καλλιέργειες που προορίζονται για την παραγωγή 
πιστοποιημένων σπόρων προς σπορά υβριδίων βρώμης, 


κριθής, ρυζιού, σίτου, σκληρού σίτου, όλυρας και αυτο- 
γονιμοποιούμενου τριτικάλε. 

1. Η καλλιέργεια πρέπει να ανταποκρίνεται στις ακό¬ 
λουθες προδιαγραφές όσον αφορά τις αποστάσεις από 
γειτονικές πηγές γύρης που είναι δυνατόν να προκαλέ- 
σουν ανεπιθύμητη ξένη επικονίαση : 

• Η ελάχιστη απόσταση του θηλυκού γονέα πρέπει να 
είναι 25 μέτρα από οποιαδήποτε άλλη ποικιλία του ιδίου 
είδους εκτός από καλλιέργεια του άρρενος γονέα. 

• Η απόσταση αυτή είναι δυνατό να μην τηρείται εάν 
υπάρχει επαρκής προστασία από οποιαδήποτε ανεπιθύ¬ 
μητη ξένη επικονίαση. 

2. Η καλλιέργεια πρέπει να παρουσιάζει επαρκή ταυτό¬ 
τητα και καθαρότητα όσον αφορά τα χαρακτηριστικά των 
γονέων. 

Όταν οι σπόροι προς σπορά παράγονται με χρήση πα¬ 
ράγοντα χημικού υβριδισμού, η καλλιέργεια πρέπει να 
ανταποκρίνεται στις προδιαγραφές και στους ακόλουθες 
άλλους όρους: 

ι) η ελάχιστη ποικιλιακή καθαρότητα κάθε γονέα πρέπει 
να είναι η εξής : 

• Βρώμη, κριθή, ρύζι, σίτος, σκληρός σίτος και όλυρα 
99,7% 

• Αυτογονιμοποιούμενο τριτικάλε 99% 

ιι) ο ελάχιστος υβριδισμός πρέπει να είναι 95% . Το πο¬ 
σοστό υβριδισμού εκτιμάται σύμφωνα με τις ισχύουσες 
διεθνείς μεθόδους, εφόσον υπάρχουν τέτοιες μέθοδοι. 
Όταν ο υβριδισμός καθορίζεται από έλεγχο των σπόρων 
πριν από την πιστοποίηση, δεν απαιτείται προσδιορισμός 
του ποσοστού υβριδισμού κατά τους επιτόπιους ελέγ¬ 
χους στον αγρό». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Φεβρουάριου 2002 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ ΕΥΑΓΓ. ΑΡΓΥΡΗΣ 

- ♦ - 

Αριθ. 228638 (2) 

Τροποποίηση της κοινής υπουργικής απόφασης 
3109584/98 (Β/456/98) (ΟΔ81/851) ΕΟΚ όπως τροπο¬ 
ποιήθηκε με την ΟΔ 93/40/ΕΌΚ και εναρμόνιση του κε¬ 
φαλαίου VI α (φαρμακοεπαγρύπνηση) με την ΟΔ 
2000/37/ΕΚ της Επιτροπής σχετικά με τα κτηνιατρικά 
φαρμακευτικά προϊόντα. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ - 
Ο ΥΦΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παράγραφοι 1 και 2 και του άρθρου 3 
του Ν. 1338/1983 «Εφαρμογή του Κοινοτικού δικαίου» (Α' 
34) όπωςτροποποιήθηκεαπότο'Αρθροδτου Ν. 1440/1984 
«Συμμετοχή της Ελλάδος στο κεφάλαιο, στα αποθεματικά 
και στις προβλέψεις της Ευρωπαϊκής Τράπεζας Επενδύσε¬ 
ων, στο κεφάλαιο της Ευρωπαϊκής Κοινότητας Άνθρακος 
και Χάλυβος και του Οργανισμού Εφοδιασμού ΕΥΡΑΤΟΜ 
(Α' 70) και του άρθρου 65 του Ν. 1892/1990 (Α' 101). 

β) Του άρθρου 14παρ.4τουΝ. 1316/1983 (Α'3), σε συν¬ 
δυασμό με το άρθρο 2 παρ. 5 εδ. 2, όπως τροποποιήθη¬ 
καν και συμπληρώθηκαν με το Ν. 1965/91 (Α 146) και το 
Ν. 2519/97 (Α 165). 

γ) Του άρθρου 29 Ατού Ν. 1558/1986 «Κυβέρνηση και 
Κυβερνητικά Όργανα» (ΑΊ34) , όπως αυτό προστέθηκε 

με το άρθρο 27 του Ν. 2081/1992 (Α' 154) και τροποποιή¬ 
θηκε με το Άρθρο 1 παρ.. 2α του Ν. 2469/1997 (Α'38). 

δ) Της με αριθμό 399580/31.10.2001 κοινής απόφασης 
του Πρωθυπουργού και του Υπουργού Γεωργίας: «Ανάθε¬ 
ση αρμοδιοτήτων του Υπουργού Γεωργίας στους Υφυ¬ 
πουργούς Γεωργίας Ευάγγελο Αργύρη και Φώτη Χατζημι- 
χάλη (Β' 1479). 

2. Την 01183/5.11.2001 εισήγηση τουιΔ.Σ. του Ε.Ο.Φ. 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

4. Την οδηγία 2000/37/ΕΚ της Επιτροπής της 5 ης Ιου¬ 
νίου 2000 για τροποποίηση το κεφαλαίου VI α (φαρμα- 
κοεπαγρύπνηση) της οδηγίας 81/851/ΕΟΚ του Συμβου¬ 
λίου περί προσεγγίσεως των νομοθεσιών των Κρατών 
Μελών σχετικά μετά κτηνιατρικά φαρμακευτικά προϊόντα 
(ΕΕΙ_ 139/25της 10.6.2000), αποφασίζουμε: 

1. Το Κεφάλαιο νΐα (Φαρμακοεπαγρύπνηση) της κοινής 
Υπουργικής απόφασης 310584/1998 (Β/456/98) αντικα¬ 
θίστανται ως εξής: 

«ΚΕΦΑΛΑΙΟ νΐα 
(Άρθρο 1 ΟΔ 2000/37) 

Άρθρο 43α 

Προκειμένου να εξασφαλισθεί η λήψη των κατάλληλων 
κανονιστικών αποφάσεων σχετικά με τα κτηνιατρικά φαρ¬ 
μακευτικά προϊόντα που έχουν εγκριθεί στη Κοινότητα, 
έχοντας υπόψη τις πληροφορίες που λαμβάνονται για τις 
ύποπτες ανεπιθύμητες ενέργειες των κτηνιατρικών φαρ¬ 
μακευτικών προϊόντων υπό κανονικές συνθήκες χρήσης, 
ο ΕΟΦ καθιερώνει σύστημα κτηνιατρικής φαρμακοεπα- 
γρύπνησης. 

Σκοπός του συστήματος αυτού είναι η συλλογή πληρο¬ 
φοριών που είναι χρήσιμες για την εποπτεία των κτηνια¬ 
τρικών φαρμακευτικών προϊόντων, ιδίως όσον αφορά τις 
ανεπιθύμητες ενέργειες στα ζώα και στον άνθρωπο από 
τη χρήση κτηνιατρικών φαρμακευτικών προϊόντων και η 
επιστημονική αξιολόγηση των πληροφοριών αυτών. 

Οιπληροφορίες αυτέςπρέπεινα αντιπαραβάλλονται με 
στοιχεία διαθέσιμα, σχετικά με την τήρηση και τη συντα- 
γογράφηση κτηνιατρικών φαρμακευτικών προϊόντων. 

Το εν λόγω σύστημα λαμβάνει επίσης τυχόν διαθέσιμες 
πληροφορίες για ανεπάρκεια, όσον αφορά την αναμενό¬ 
μενη αποτελεσματικότητα τη μη προβλεπόμενη χρήση, 
τις έρευνες με αντικείμενο την καταλληλόλητα της περιό¬ 
δου αναμονής, ή ενδεχόμενα περιβαλλοντικά προβλήμα¬ 
τα. 

Οι πληροφορίες αυτές που προκύπτουν από τη χρήση 
του προϊόντος και που είναι δυνατόν να έχουν επίπτωση 
στην αξιολόγηση του οφέλους και των κινδύνων που συ¬ 
νεπάγονται τα κτηνιατρικά φάρμακα, ερμηνεύονται σύμ¬ 
φωνα μετις λεπτομερείς οδηγίες της Επιτροπής που προ- 
βλέπονται στο άρθρο 43 ζ. 

Άρθρο 43β 

Για τους σκοπούς της παρούσης Υπουργικής Απόφα¬ 
σης ισχύουν οι ακόλουθοι ορισμοί: 

α) Ως ανεπιθύμητη ενέργεια νοείται μία επιβλαβής και 
ανεπιθύμητη αντίδραση που εμφανίζεται σε δόσεις χρη¬ 
σιμοποιούμενες κανονικά στα ζώα για λόγους προφύλα¬ 
ξης, διάγνωσης ή θεραπείας ασθένειας ή για την τροπο¬ 
ποίηση φυσιολογικής λειτουργίας. 

β) Ως ανεπιθύμητη ενέργεια στον άνθρωπο νοείται μια επι¬ 
βλαβής και ανεπιθύμητη αντίδραση που εμφανίζεται στον 
άνθρωπο μετά την έκθεση του σε κτηνιατρικό φάρμακο. 

γ) Ως σοβαρή ανεπιθύμητη ενέργεια νοείται η ανεπιθύ¬ 


μητη ενέργεια που επιφέρει θάνατο, θέτει σε κίνδυνο τη 
ζωή του ασθενούς, οδηγεί σε σημαντική αναπηρία ή ανι¬ 
κανότητα, εκφράζεται με συγγενή ανωμαλία/διαμαρτία 
διαπλάσεως, ή προκαλεί μόνιμα ή παρατεταμένα συ¬ 
μπτώματα στα υπό αγωγή ζώα. 

δ) Ως απροσδόκητη ανεπιθύμητη ενέργεια νοείται η 
ανεπιθύμητη ενέργεια της οποίας η φύση η σοβαρότητα 
ή το αποτέλεσμα δεν ανταποκρίνεται στην περίληψη των 
χαρακτηριστικών του προϊόντος. 

ε) Ως εκθέσεις περιοδικής παρακολούθησης για την 
ασφάλεια νοούνται οι περιοδικές εκθέσεις που περιέχουν 
τα στοιχεία των αρχείωνπου αναφέρονται στο άρθρο 43 δ. 

στ) Ως μετεγκριτικές μελέτες νοούνται οι φαρμακοεπι- 
δημιολογικές μελέτες ή κλινικές δοκιμές που διεξάγονται 
σύμφωνα με τα προβλεπόμενα στην άδεια κυκλοφορίας 
του προϊόντος, με σκοπό τον εντοπισμό και τη διερεύνη- 
ση κινδύνου σχετιζομένου με την ασφάλεια εγκεκριμένου 
κτηνιατρικού φαρμακευτικού προϊόντος. 

ζ) Ως μη προβλεπόμενη χρήση νοείται η χρήση κτηνια¬ 
τρικού φαρμακευτικού προϊόντος η οποία δεν ανταποκρί- 
νεται στην περίληψη των χαρακτηριστικών του προϊό¬ 
ντος, συμπεριλαμβανομένης της κακής χρήσης ή σοβα¬ 
ρής κατάχρησης του προϊόντος. 

Γ ια την ερμηνεία των ορισμών και των αρχών που περι- 
γράφονται στο παρόν κεφάλαιο, ο κάτοχος της άδειας κυ¬ 
κλοφορίας και ο ΕΟΦ ανατρέχουν στις λεπτομερείς οδη¬ 
γίες που αναφέρονται στο άρθρο 43 ζ. 

Άρθρο 43 γ 

Ο κάτοχος της άδειας κυκλοφορίας κτηνιατρικού φαρ¬ 
μακευτικού προϊόντος πρέπει να έχει μονίμως και συνε¬ 
χώς στη διάθεσή του ένα κατάλληλα ειδικευμένο άτομο, 
το οποίο θα είναι υπεύθυνο για τη φαρμακοεπαγρύπνηση. 
Αυτό το ειδικευμένο άτομο είναι υπεύθυνο για : 
α) Τη δημιουργία και διαχείριση συστήματος που δια¬ 
σφαλίζει ότι κάθε πληροφορία σχετική μετις ύποπτες ανε¬ 
πιθύμητες ενέργειες που γνωστοποιούνται στο προσωπικό 
της εταιρείας, συμπεριλαμβανομένων των αντιπροσώπων 
της, συλλέγεται και αντιπαραβάλλεται, ούτως ώστε να εί¬ 
ναι προσιτή σε ένα τουλάχιστον σημείο της Κοινότητας. 

β) Την προετοιμασία προς υποβολή στον ΕΟΦ των εκ¬ 
θέσεων που αναφέρονται στο άρθρο 43δ, με την μορφή 
που απαιτείται από τον ΕΟΦ, σύμφωνα μετις λεπτομερείς 
οδηγίες που αναφέρονται στο άρθρο 43ζ. 

γ) Τη διασφάλιση ότι, κάθε αίτηση προερχόμενη από 
τον ΕΟΦ, σχετικά με την παροχή πρόσθετων πληροφο¬ 
ριών αναγκαίων για την αξιολόγηση των πλεονεκτημάτων 
και των κινδύνων ενός κτηνιατρικού φαρμακευτικού προϊ¬ 
όντος, λαμβάνει πλήρη και ταχεία απάντηση, συμπερι- 
λαμβανομένης της παροχής πληροφοριών ως προς τον 
όγκο των πωλήσεων ή συνταγών του συγκεκριμένου κτη¬ 
νιατρικού φαρμακευτικού προϊόντος. 

δ) Την παροχή στον ΕΟΦ οιασδήποτε άλλης χρήσιμης 
πληροφορίας για την αξιολόγηση του οφέλους και των 
κινδύνων που συνεπάγεται ένα κτηνιατρικό φαρμακευτι¬ 
κό προϊόν, συμπεριλαμβανομένων κατάλληλων πληρο¬ 
φοριών για μετεγκριτικές μελέτες. 

Άρθρο 43 δ 

1.0 κάτοχος άδειας κυκλοφορίας κτηνιατρικού φαρμα¬ 
κευτικού προϊόντος οφείλει να τηρεί λεπτομερή αρχεία με 
όλες τις ύποπτες ανεπιθύμητες ενέργειες που σημειώνο¬ 
νται είτε στην Κοινότητα είτε σε Τρίτη χώρα. 

2. Ο κάτοχος της αδείας κυκλοφορίας οφείλει να κατα¬ 
γράφει όλες τις συνδεόμενες με τη χρήση κτηνιατρικού 
φαρμακευτικού προϊόντος ύποπτες σοβαρές ανεπιθύμη- 

τες ενέργειες και τις ανεπιθύμητες ενέργειες στον άν¬ 
θρωπο τις οποίες λογικά αναμένεται να γνωρίζει ή που φέ¬ 
ρονται σε γνώση του και να τις γνωστοποιεί στον ΕΟΦ 
αμέσως και οπωσδήποτε όχι αργότερα από 15 ημερολο¬ 
γιακές ημέρες αφότου έλαβε γνώση των πληροφοριών. 

3. Ο κάτοχος της άδειας κυκλοφορίας μεριμνά ώστε 
όλες οι ύποπτες σοβαρές και απροσδόκητες ανεπιθύμη¬ 
τες ενέργειες και οι ανεπιθύμητες ενέργειες στον άνθρω¬ 
πο που σημειώνονται στην επικράτεια τρίτης χώρας, να 
γνωστοποιούνται αμέσως, σύμφωνα με τις οδηγίες που 
αναφέρονται στο άρθρο 43ζ, στον Ευρωπαϊκό Οργανι¬ 
σμό, στον ΕΟΦ και στις αρμόδιες αρχές των κρατών με¬ 
λών στα οποία επιτρέπεται η κυκλοφορία του συγκεκρι¬ 
μένου κτηνιατρικού φαρμακευτικού προϊόντος και οπωσ¬ 
δήποτε όχι αργότερα από 15 ημερολογιακές ημέρες 
αφότου έλαβε γνώση των πληροφοριών. 

4. Προκειμένου για κτηνιατρικά φαρμακευτικά προϊό¬ 
ντα που εμπίπτουν στο πεδίο εφαρμογής της κοινής 
υπουργικής απόφασης Α6/6667/87 (Β/388/87) σε συμ¬ 
μόρφωση προς την Οδηγία 87/22/ΕΟΚ , ή για τα οποία 
εφαρμόστηκαν οι διαδικασίες αμοιβαίας αναγνώρισης 
που προβλέπονται στα άρθρα 9,9α και 18(4) της 
310584/98 κοινής υπουργικής απόφασης και για κτηνια¬ 
τρικά φαρμακευτικά προϊόντα για τα οποία έγινε προ¬ 
σφυγή στις διαδικασίες των άρθρων 22 και 23 αυτής, ο κά¬ 
τοχος της άδειας κυκλοφορίας μεριμνά επιπλέον ώστε 
όλες οι ύποπτες σοβαρές ανεπιθύμητες ενέργειες και οι 
ανεπιθύμητες ενέργειες στον άνθρωπο που σημειώνο¬ 
νται στην Κοινότητα να γνωστοποιούνται με τη μορφή και 
περιοδικότητα που ορίζονται σε συνεννόηση με το Κρά¬ 
τος Μέλος αναφοράς ή με την αρμόδια αρχή που ενεργεί 
ως Κράτος Μέλος αναφοράς, ούτε ώστε το Κράτος Μέ¬ 
λος αναφοράς να έχει πρόσβαση σε αυτές. 

5. Εκτός αν έχουν επιβληθεί άλλες απαιτήσεις ως προ¬ 
ϋπόθεση για την χορήγηση άδειας κυκλοφορίας, όλα τα 
καταγραφέντα στα αρχεία στοιχεία για τις ανεπιθύμητες 
ενέργειες υποβάλλονται στις αρμόδιες αρχές υπό μορφή 
έκθεσης περιοδικής παρακολούθησης, είτε αμέσως μό¬ 
λις ζητηθούν, είτε περιοδικώς ως εξής : ανά εξάμηνο κα¬ 
τά την διάρκεια των δύο πρώτων ετών από την έγκριση, 
ετησίως κατά τα επόμενα δύο έτη και κατόπιν, κατά την 
πρώτη ανανέωση της άδειας. 

Στην συνέχεια, οι εκθέσεις περιοδικής παρακολούθη¬ 
σης για την ασφάλεια υποβάλλονται ανά πενταετία μαζί 
με την αίτηση ανανέωσης της άδειας. 

Οι εκθέσεις αυτές περιλαμβάνουν επιστημονική αξιο¬ 
λόγηση του οφέλους και των κινδύνων που συνεπάγεται 
το κτηνιατρικό φαρμακευτικό προϊόν. 

6. Μετά τη χορήγηση της άδειας κυκλοφορίας ο κάτο¬ 
χος της δύναται να ζητήσει μεταβολή των χρονικών δια¬ 
στημάτων που προβλέπονται στο παρόν άρθρο, σύμφω¬ 
να με την διαδικασία που καθορίζεται στον Κανονισμό 
(ΕΟΚ) 541/95 της Επιτροπής ΕΕΕ 55 σελ. 7) κατά περί¬ 
πτωση. 

Άρθρο 43 ε 

Ο ΕΟΦ λαμβάνει όλα τα κατάλληλα μέτρα προκειμένου 
να ενθαρρυνθεί η γνωστοποίηση των ύποπτων ανεπιθύ¬ 
μητων ενεργειών. 

Επίσης επιβάλλει την τήρηση ειδικών απαιτήσεων 
στους κτηνιάτρους και στα άλλα μέλη του υγειονομικού 
προσωπικού σε σχέση με την αναφορά ύποπτων σοβα¬ 
ρών ή απροσδόκητων ανεπιθύμητων ενεργειών και ανεπι¬ 
θύμητων ενεργειών στον άνθρωπο, ιδίως όταν η αναφορά 
αυτή αποτελεί προϋπόθεση για τη χορήγηση άδειας κυ¬ 
κλοφορίας. 


Άρθρο 43 στ 

1. Ο Οργανισμός, σε συνεργασία με τα άλλα Κράτη Μέ¬ 
λη και την Επιτροπή συγκροτούν δίκτυο επεξεργασίας δε¬ 
δομένων για τη διευκόλυνση της ανταλλαγής πληροφο¬ 
ριών σχετικών με τη φαρμακοεπαγρύπνηση για κτηνια¬ 
τρικά φαρμακευτικά προϊόντα που κυκλοφορούν στην 
αγορά της Κοινότητας. 

2. Ο ΕΟΦ μεριμνά ώστε οι αναφορές σχετικά με ύποπτε 
σοβαρές ανεπιθύμητες ενέργειες και με ανεπιθύμητες 
ενέργειες στον άνθρωπο, σύμφωνα με τις λεπτομερείς 
οδηγίες της μόνιμης Επιτροπής κτηνιατρικών φαρμακευτι¬ 
κών προϊόντων, για τις οποίες γίνεται λόγος στο άρθρο 43 
ζ, που έχουν σημειωθεί στη χώρα μας, να διαβιβάζονται 
στον Οργανισμό και στα άλλα Κράτη Μέλη αμέσως και 
οπωσδήποτε εντός 15 ημερολογιακών η μερών το αργότε¬ 
ρο από τη γνωστοποίησή τους και για το σκοπό αυτό χρη¬ 
σιμοποιείται το δίκτυο που προβλέπεται στη παράγραφο 1. 

3.0 ΕΟΦ μεριμνά ώστε οι αναφορές σχετικά με τις ύπο¬ 
πτες σοβαρές ανεπιθύμητες ενέργειες και τις ανεπιθύμη¬ 
τες ενέργειες στον άνθρωπο που σημειώνονται στη χώρα 
μας, να διαβιβάζονται στον κάτοχο της άδειας κυκλοφο¬ 
ρίας αμέσως και οπωσδήποτε το αργότερο εντός 15 ημε¬ 
ρολογιακών ημερών από τη γνωστοποίησή τους. 

Άρθρο 43 ζ 

α) Προκειμένου να διευκολυνθεί η ανταλλαγή πληρο¬ 
φοριών σχετικά με την φαρμακοεπαγρύπνηση εντός της 
Κοινότητας, η Επιτροπή συντάσσει, σε συνεννόηση με 
τον Οργανισμό, τα Κράτη Μέλη και τα ενδιαφερόμενο μέ¬ 
ρη, λεπτομερείς οδηγίες σχετικά με την συλλογή, τον 
έλεγχο και την παρουσίαση εκθέσεων για τις ανεπιθύμη¬ 
τες ενέργειες, συμπεριλαμβανομένωντωντεχνικών απαι¬ 
τήσεων για την ηλεκτρονική ανταλλαγή πληροφοριών, 
σχετικών με τη κτηνιατρική φαρμακοεπαγρύπνηση σύμ¬ 
φωνα με διεθνώς αναγνωρισμένη ορολογία. 

β) Οι εν λόγω λεπτομερείς οδηγίες δημοσιεύονται στον 
τόμο 9 των κανόνων που διέπουν τα φαρμακευτικά προϊ¬ 
όντα στην Ευρωπαϊκή Ένωση και λαμβάνουν υπόψη τις 
εργασίες διεθνούς εναρμόνισης που διεξάγονται στοντο- 
μέα της φαρμακοεπαγρύπνησης. 

Άρθρο 43 η 

Όταν ο ΕΟΦ, μετά την αξιολόγηση των σχετικών με την 
κτηνιατρική φαρμακοεπάγρυπνηση δεδομένων, κρίνει ότι η 
άδεια κυκλοφορίας φαρμακευτικού προϊόντος πρέπει να 
ανασταλεί, να ανακληθείή να τροποποιηθεί ως προςτον πε¬ 
ριορισμό των ενδείξεωνή τη διάθεσή του, τηντροποποίηση 
της δοσολογίας, τη προσθήκη αντενδείξεων, ή νέων μέ¬ 
τρων προφύλαξης, ενημερώνει αμέσως τον Οργανισμό, τα 
άλλα Κράτη Μέλη και τον κάτοχο της άδειας κυκλοφορίας. 

Σε επείγουσες περιπτώσεις, ο ΕΟΦ μπορεί να αναστεί- 
λειτην άδεια κυκλοφορίας του κτηνιατρικού φαρμακευτι¬ 
κού προϊόντος, με την προϋπόθεση ότι ο Οργανισμός, η 
Επιτροπή και τα άλλα Κράτη Μέλη θα ενημερωθούν το 
αργότερο την επόμενη εργάσιμη ημέρα». 

2. Κατά τα λοιπά ισχύει η 310584/98 (Β/456/98) κοινή 
υπουργική απόφαση. 

3. Η ισχύς της παρούσης απόφασης αρχίζει στις 5 Δε¬ 
κεμβρίου 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Φεβρουάριου 2002 

